ഞാനാണ് ആ ലളിത തിങ്കളാഴ്ച്ച നിശ്ചയത്തിലെ കഥാപാത്രത്തെക്കുറിച്ച് അജിഷ പ്രഭാകരന് സെന്ന ഹെഗ്ഡെ സംവിധാനം ചെയ്ത തിങ്കളാഴ്ച്ച നിശ്ചയം എന്ന സിനിമ കഴിഞ്ഞ ദിവസം ഒടിടി റിലീസ് ചെയ്തിരുന്നു. സമൂഹ മാധ്യമങ്ങളിലൂടെ മികച്ച അഭിപ്രായമാണ് സിനിമയ്ക്ക് ലഭിക്കുന്നത്. ഇപ്പോഴിതാ ചിത്രത്തില് താന് അഭിനയിച്ച കഥാപാത്രത്തെക്കുറിച്ച് പറയുകയാണ് നടി അജിഷ പ്രഭാകരന്. സിനിമയില് ലളിത എന്ന കഥാപാത്രത്തെയാണ് താന് അവതരിപ്പിച്ചത്. ലളിതയ്ക്ക് മികച്ച അഭിപ്രായമാണ് എല്ലാ കോണുകളില് നിന്നും ലഭിക്കുന്നത്. എന്നാല് ഈ കഥാപാത്രം താനാണ് ചെയ്തത് എന്ന് ആര്ക്കും മനസ്സിലായിട്ടില്ല. അതിനാലാണ് താന് സ്വയം പരിചയപ്പെടുത്തുന്നത് എന്ന് അജിഷ പറയുന്നു. സിനിഫൈല് എന്ന ഫേസ്ബുക്ക് ഗ്രൂപ്പിലാണ് നടിയുടെ ഈ രസകരമായ കുറിപ്പ്. ഞാന് അജിഷ പ്രഭാകരന്. തിങ്കളാഴ്ച നിശ്ചയം എന്ന സിനിമയിലെ അമ്മ ലളിത. ഈ ലളിത എന്ന ക്യാരക്ടര് നന്നായി ചെയ്തു എന്ന് പലരും പറഞ്ഞു. പക്ഷെ അതു ഞാനാണെന്ന് ആര്ക്കും മനസിലായില്ല എന്നും പല പോസ്റ്റുകളിലൂടെയും കമന്റസിലൂടെയും മനസിലായി. അതുകൊണ്ടു പറയുകയാണ് സുഹൃത്തുക്കളെ ഈ ഞാനാണ് ആ ലളിത, അജിഷ പറയുന്നു. കാഞ്ഞങ്ങാട് പശ്ചാത്തലമാക്കിയാണ് തിങ്കളാഴ്ച്ച നിശ്ചയം നടക്കുന്നത്. ഒരു കല്യാണ നിശ്ചയവും അതിനെ ചുറ്റിപ്പറ്റി ഉണ്ടാകുന്ന സംഭവവികാസങ്ങളുമാണ് ചിത്രം പറയുന്നത്. സിനിമയ്ക്ക് 51ാമത് സംസ്ഥാന ചലച്ചിത്ര പുരസ്കാരത്തില് മികച്ച രണ്ടാമത്തെ ചിത്രത്തിനും മികച്ച കഥക്കുമുള്ള പുരസ്കാരങ്ങള് ലഭിച്ചു. പുഷ്കര് ഫിലിംസ് നിര്മ്മിച്ച ചിത്രത്തിന്റെ ഛായാഗ്രാഹകന് ശ്രീരാജ് രവീന്ദ്രനാണ്. ഹരിലാല് കെ രാജീവാണ് എഡിറ്റര്. അനഖ നാരായണന്, ഐശ്വര്യ സുരേഷ്, അജിഷ പ്രഭാകരന്, അനുരൂപ് പി, അര്ജുന് അശോകന്, അര്പ്പിത് പിആര്, മനോജ് കെ യു തുടങ്ങിയവരാണ് ചിത്രത്തിലെ പ്രധാന കഥാപാത്രങ്ങള്.